სირიასთან დიპლომატიური ურთიერთობა მწვავდება
აშშ-ს ელჩი სირიაში რობერტ ფორდი უსაფრთხოების დაცვის მიზნით ამერიკაში გამოიძახეს
შეერთებული შტატების ელჩი სირიაში, რობერტ ფორდი, მუქარების სერიების შემდეგ, მისი უსაფრთხოების დაცვის მიზნით ამერიკაში გამოიძახეს. სულ რამდენიმე საათში ვაშინგტონში სირიის საელჩომ ქვეყნის ელჩი შეერთებულ შტატებში, იმად მუსტაფა, დამასკოში კონსულტაციებისთვის გამოიძახა. ორშაბათს ჟურნალისტებთან შეხვედრაზე სახელმწიფო დეპარტამენტის სპიკერმა -ვიქტორია ნულანდმა- განსაკუთრებით გაუსვა ხაზი იმ გარემოებას, რომ ბატონი ფორდის ვაშინგტონში დაბრუნება მის ქვეყნიდან გამოწვევას არ ნიშნავს. ქალბატონმა ნულანდმა სირიის მთავრობას ამერიკელი დიპლომატის მიმართ „ბინძური კამპანიის“ წარმოებაში დასდო ბრალი. - განაცხადა ქალბატონმა ნულანდმა. სპიკერის თქმით სირიის მთავრობა მოვალეა ამერიკის ელჩის უსაფრთხოება უზრუნველყოს. მისი განცხადებით ბატონი ფორდი დამასკოში მალე დაბრუნდება, თუმცა კონკრეტული თარიღი ჯერჯერობით არ დაუსახელებია. რობერტ ფორდი მოვალეობის შესრულებას იანვარში შეუდგა. სირიამდე ის ამერიკის ელჩად ალჟირში, ბაჰრეინში და ერაყში მსახურებდა. კონფლიქტოლოგი სალმან შეიხი, რომელიც ბრუკინგსის ინსტიტუტში ახლო აღმოსავლეთის საკითხებზე მუშაობს, აღნიშნავს, რომ სირიული მედია ელჩის პორტრეტს დიდი ხანია ტენდენციურად ხატავს: შეიხის განცხადებით ყურადღება მიზანმიმართულად მახვილდება იმ რელიგიურ დაპირისპირებებზე, რომელსაც ერაყში ჰქონდა ადგილი. „ამასთან ცდილობენ ეს რელიგიური საკითხები სირიის პრობლემებს დაუკავშირონ, ამბობს ის. ფორდი ხმამაღლა ილაშქრებდა სირიის ხელისუფლების მიერ გამოყენებული ძალადობრივი მეთოდების წინააღმდეგ. გაეროს მონაცემებით ქვეყანაში მარტის თვეში საპროტესტო აქციების დაწყებიდან დღემდე 3 000-ზე მეტი მოქალაქეა დაღუპული. ელჩის პოზიციამ ადგილობრივი ხელისუფლება ძლიერ გაანაწყენა. სექტემბერში, როდესაც ფორდი ოპოზიციის ლიდერთან შესახვედრად მიდიოდა, მას თაღლითთა მთელი ბრბო დაუპირისპირდა. სირიის მთავრობამ კი მას შემდეგ, რაც ელჩმა ფრანგ კოლეგასთან ერთად ქალაქი ჰამა მოინახულა, ქვეყანაში მიმოსვლის შეზღუდვის შესახებ სპეციალური განკარგულება გასცა. შეიხის თქმით ფორდმა სირიაში არსებული მდგომარეობის ობიექტურ შეფასებაში მნიშვნელოვანი როლი ითამაშა და მისი ამერიკაში დაბრუნებით სირიის ოპოზიციმ სერიოზული მხარდაჭერა დაკარგა. „ისიც გასაკვირია, რომ ზეწოლის მიუხედავად მან სირიაში ამდენი ხანი გაძლო“, აღნიშნავს კონფლიქტოლოგი. - ამბობს ის. ვიქტორია ნულანდის თქმით ბაშარ ალ-ასადთან თანამშრომლობას წერტილი დაესვა. ბარაკ ობამა სირიის პრეზიდენტს გადადგომისკენ მოუწოდებს. თუმცა, ამერიკა სირიასთან დიპლომატიურ ურთიერთობას ინარჩუნებს და ორივე ქვეყნის საელჩოები ხელმძღვანელების გარეშეც ძველებურად ფუნქციონირებენ.